Куржы-Абхъаз зауэм хэкIуэда ди хэкуэгъухэр
Абей Руслан Владимир и къуэр
1970 гъэм мазаем и 6-м Шэджэм районым хыхьэ Лашынкъей къуажэм къыщалъхуащ, адыгэщ. СПТУ №9-р къиухауэ «Къэббалъкъснаб» IуэхущIапIэм щылажьэрт, фызкъэмышэт.
Абхъазым и КъуэкIыпIэ, Гумиста фронтхэм щызэуащ, 1992 гъэм щэкIуэгъуэм и 30-м Меркулэ къуажэр хуит къыщащIыжым уIэгъэ хьэлъэ хъури, къахуегъэлакъым.
«И хахуагъэм папщIэ» медалыр къратащ.
Абазэ Алим Алий и къуэр
Бахъсэн районым хыхьэ Дыгулыбгъуей къуажэм 1965 гъэм къыщалъхуащ, адыгэщ. ЩIэныгъэ нэхъыщхьэ иIэт, фызкъэмышэт.
1993 гъэм и щIышылэ, гъатхэпэ мазэхэм екIуэкIа ебгъэрыкIуэныгъэхэм хэтащ, Гумиста фронтым щызэуащ, Ахабюк лъагапIэр, Сыхъум хуит къэзыщIыжахэм я гъусащ. 1993 гъэм шыщхьэуIум и 23-м хэкIуэдащ.
«И хахуагъэм папщIэ» медалыр къратащ.
Абазэ Арсен Исуф и къуэр
Тэрч районым хыхьэ Хьэмидей къуажэм 1960 гъэм къыщалъхуащ, адыгэщ, фызкъэмышэт.
Гумиста фронтым щызэуащ, щIышылэ мазэм екIуэкIа ебгъэрыкIуэныгъэм хэтащ. 1993 гъэм шыщхьэуIум и 13-м зауэм хэкIуэдащ.
«И хахуагъэм папщIэ» медалыр къратащ.
Аджий Анзор Хьэсэн и къуэр
Тырныауз къалэм къыщалъхуащ. Адыгэщ. ЛIыхъужьу хэтащ Абхъазым и къалащхьэр бийм къыIэщIэзыгъэкIыжахэм. 1993 гъэм фокIадэм и 23-м Сыхъум папщIэ екIуэкIа зэхэуэ гуащIэм хэкIуэдащ.
«И хахуагъэм папщIэ» медалыр къратащ.
Ажджэрий Аслъэн Хьэсэн и къуэр
1969 гъэм мазаем и 29-м Налшык къыщалъхуащ, адыгэщ. Курыт щIэныгъэ иIэт, шоферу лэжьащ.
Гумиста фронтым щызэуащ, Гагрэ хуит къэзыщIыжахэм яхэтащ, 1993 гъэм гъатхэпэм и 16-м екIуэкIа ебгъэрыкIуэныгъэм хэкIуэдащ.
«Леон» орденыр къратащ.
Алэкъей Сэлим Хьэсэнбий и къуэр
1966 гъэм мазаем и 6-м Шэджэм ЕтIуанэ къуажэм къыщалъхуащ, адыгэщ. Курыт щIэныгъэ зригъэгъуэтат, тренер-егъэджакIуэу 2-нэ курыт еджапIэм щылажьэрт, щхьэгъусэ иIэт.
КъуэкIыпIэ, Гумиста фронтхэм щызэуащ, Сыхъум къалэр, Кодор аузыр бийм къаIэщIэзыгъэкIыжахэм яхэтащ. 1993 гъэм щэкIуэгъуэм и 13-м Латэ къуажэм деж щекIуэкIа зауэм хэкIуэдащ.
«И хахуагъэм папщIэ» медалыр къратащ.
Алэкъей СулътIан Iэбу и къуэр
1966 гъэм гъатхэпэм и 12-м Шэджэм районым хыхьэ Шэджэм ЕтIуанэ къуажэм къыщалъхуащ, адыгэщ. Курыт щIэныгъэ иIэт, хьэрычэтыщIэт, фызкъэмышэт.
КъуэкIыпIэ, Гумиста фронтхэм щызэуащ, куржыхэм я «Бгъэ хужь» спецназыр зэхэзыкъутахэм, Сыхъум хуит къэзыщIыжахэм яхэтащ. 1994 гъэм и къалэн игъэзащIэу хэкIуэдащ.
«И хахуагъэм папщIэ» медалыр къратащ.
Алъхъэс Хьэсэн Хъусен и къуэр
1967 гъэм жэпуэгъуэм и 3-м Нарткъалэ къыщалъхуащ, адыгэщ. Курыт щIэныгъэ иIэт, и IэщIагъэкIэ сатуущIт, «Мэшыкъуэ» IуэхущIапIэм щылажьэрт, фызкъэмышэт.
Мамзыщхьэ Iуащхьэр, Гагрэ къалэр бийм къыIэщIэзыгъэкIыжахэм яхэтащ. 1992 гъэм жэпуэгъуэм и 7-м Гагрэ деж щекIуэкIа зауэм хэкIуэдащ.
«Леон» орденыр къратащ.
АфIэунэ Олег Аслъэнбий и къуэр
1957 гъэм мазаем и 11-м Бахъсэн районым хыхьэ Ку- ба къуажэм къыщалъхуащ, адыгэщ. Курыт щIэныгъэ зригъэгъуэтауэ Бахъсэн дэт «ЛыхэкIхэр» тыкуэным щылажьэрт. Щхьэгъусэ, сабиитI иIэт.
Сыхъум къалэм, Кодор аузым куржыдзэр дэгъэкъэбзыкIыжыным теухуауэ екIуэкIа зауэм хэтащ. 1993 гъэм и къалэн игъэзащIэу хэкIуэдащ.
«И хахуагъэм папщIэ» медалыр къратащ.
Бекъалды Феликс Шалил и къуэр
1950 гъэм мэкъуауэгъуэм и 8-м Аруан районым хыхьэ Ерокъуэ къуажэм къыщалъхуащ, адыгэщ.
КъуэкIыпIэ, Гумиста фронтхэм щызэуащ, Гагрэ хуит къэзыщIыжахэм, Шромэ ебгъэрыкIуэныгъэр (1992 гъэм и шыщхьэуIум) къызэзыгъэпэщахэм яхэтащ.
1992 гъэм дыгъэгъазэм и 14-м Латэ и деж къыщраудыха вертолётым исащ.
«Абхъазым и ЛIыхъужь» цIэ лъапIэр къыфIащащ.
Бэч Аслъэн Хьэжысмел и къуэр
1969 гъэм щэкIуэгъуэм и 29-м Нарткъалэ къыщалъхуащ, адыгэщ. ЭВМ-м и электромеханик IэщIагъэм хуеджауэ, «Телеавтоматика» заводым щылажьэрт. Унагъуэт. Щхьэгъусэ, сабий иIэт.
Мамзыщхьэ, Ахабюк Iуащхьэхэр, Гагрэ къалэр бийм къыIэщIэзыгъэкIыжахэм яхэтащ, КъуэкIыпIэ, Гумиста фронтхэм щызэуащ, Очамчирэ, Кодор щIыпIэхэм ягъэкIуа десантхэм, Сыхъум къэзыщтахэм я гъусащ. 1994 гъэм Латэ деж щекIуэкIа зауэм хэкIуэдащ.
«Леон» орденыр къратащ.
Бырхьэм Валерэ Мусэбий и къуэр
1977 гъэм мэлыжьыхьым и 21-м Бахъсэн къалэм къыщалъхуащ, адыгэщ. Курыт щIэныгъэ иIэт, фызкъэмышэт.
КъуэкIыпIэ, Гумиста фронтхэм щызэуащ, 1993 гъэм гъатхэпэм и 18-м абхъазыдзэм иригъэкIуэкIа ебгъэрыкIуэныгъэм хэкIуэдащ.
«Леон» орденыр къратащ.
Бозий Мухьэмэд Тажудин и къуэр
1962 гъэм шыщхьэуIум и 9-м Нарткъалэ къыщалъхуащ, адыгэщ. Нарткъалэ дэт ЖБИ-м щылэжьащ, фызкъэмышэт.
Гумиста фронтым щызэуахэм ящIыгъуу Ахабюк Iуащхьэр, Сыхъум къалэр бийм къаIэщIэзыгъэкIыжахэм яхэтащ. Сыхъум папщIэ екIуэкIа зауэм 1993 гъэм фокIадэм и 24-м хэкIуэдащ.
«И хахуагъэм папщIэ» медалыр къратащ.
Будай Виктор Иван и къуэр
1960 гъэм щэкIуэгъуэм и 9-м Бахъсэн къыщалъхуащ, украинщ. СыхьэтщIыжу Бахъсэн дэт мастерскойм щылэжьащ, щхьэгъусэ, бынитI иIэт.
КъуэкIыпIэ, Гумиста фронтхэм щызэуащ, Сыхъум хуит къэзыщIыжахэм яхэтащ. 1994 гъэм и къалэн игъэзащIэу хэкIуэдащ.
«И хахуагъэм папщIэ» медалыр къратащ.
Гъурыжь Эдуард Анатолэ и къуэр
1965 гъэм Налшык къыщалъхуащ, адыгэщ. «Шаудан» ательем щылэжьащ, щхьэгъусэ, сабиитI иIэт.
Гумиста фронтым щызэуахэм яхэтащ, 1993 гъэм мэлыжьыхьым и 6-м Эшерэ Ищхъэрэ къуажэр хуит къыщащIыжым екIуэкIа зауэм хэкIуэдащ.
«И хахуагъэм папщIэ» медалыр къратащ.
ГъукIэ Музарин Мухьэдин и къуэр
1968 гъэм бадзэуэгъуэм и 16-м Кэнжэ къуажэм къыщалъхуащ, адыгэщ. Шоферу лэжьащ, фызкъэмышэт.
КъуэкIыпIэ, Гумиста фронтхэм щызэуащ, Шромэ (1992 гъэм и щэкIуэгъуэ, гъатхэпэ) ебгъэрыкIуэныгъэхэм хэтащ. 1993 гъэм гъатхэпэм и 16-м хэкIуэдащ.
«Леон» орденымрэ «И хахуагъэм папщIэ» медалымрэ къратащ.
Даур Тимур ЛутI и къуэр
1958 гъэм щэкIуэгъуэм и 24-м Дзэлыкъуэ районым хыхьэ Шордакъ къуажэм къыщалъхуащ, адыгэщ. Налшык щыIэ ДРСУ №1-м щылэжьащ, щхьэгъусэ, сабиитI иIэт.
Гумиста фронтым щызэуащ, 1992 гъэм щIышылэм абхъазыдзэм иригъэкIуэкIа ебгъэрыкIуэныгъэм хэтащ. 1993 гъэм мэлыжьыхьым и 13-м и къалэн игъэзащIэу хэкIуэдащ.
«И хахуагъэм папщIэ» медалыр къратащ.
Дэунэж Жыраслъэн Иван и къуэр
1968 гъэм жэпуэгъуэм и 14-м Аруан районым хыхьэ Анзорей къуажэм къыщалъхуащ, адыгэщ. Кировым и цIэр зезыхьэ колхозым механизатору щылэжьащ.
Гумиста фронтым щызэуащ. 1992 гъэм жэпуэгъуэм и 8-м Очамчирэ деж щекIуэкIа зэхэуэм хэкIуэдащ.
«И хахуагъэм папщIэ» медалыр къратащ.
Дыджэ Мухьэмэд Iэуес и къуэр
1973 гъэм щIышылэм и 4-м Бахъсэн къалэм къыщалъхуащ, адыгэщ. Бухгалтер IэщIагъэ иIащ.
КъуэкIыпIэ, Гумиста фронтхэм щызэуащ, Меркулэ къуажэм деж 1993 гъэм мазаем и 19-м щекIуэкIа зауэм хэкIуэдащ.
«Леон» орденыр къратащ.
ДыщэкI Зубер Iэмин и къуэр
1961 гъэм щIышылэм и 10-м Тэрч районым хыхьэ Курп Ипщэ къуажэм къыщалъхуащ.
КъуэкIыпIэ, Гумиста фронтхэм щызэуащ, Шромэ ебгъэрыкIуэныгъэм хэтащ. Меркулэ деж щекIуэкIа зауэм 1992 гъэм дыгъэгъазэм и 12-м щыхэкIуэдащ.
«И хахуагъэм папщIэ» медалыр къратащ.
Дзэгуей Аскэр Амырхъан и къуэр
1964 гъэм фокIадэм и 5-м Аруан районым хыхьэ Арщыдан къуажэм къыщалъхуащ, адыгэщ.
КъуэкIыпIэ, Гумиста фронтхэм щызэуащ, щIышылэ мазэм ирагъэкIуэкIа ебгъэрыкIуэныгъэм хэтащ. 1993 гъэм мэкъуауэгъуэм и 4-м Латэ деж къыщраудыха вертолётым исащ.
«Абхъазым и ЛIыхъужь» цIэ лъапIэр къыфIащащ.
Ефэнды Арсен СулътIан и къуэр
1959 гъэм щэкIуэгъуэм и 1-м Аушыджэр къуажэм къыщалъхуащ, адыгэщ.
Гумиста фронтым щызэуащ. Ахабюк Iуащхьэр, Сыхъум къалэр хуит къэзыщIыжахэм яхэтащ. 1993 гъэм хъыбарыншэу кIуэдащ.
«И хахуагъэм папщIэ» медалыр къратащ.
Жылэтеж Руслан Хьэмыщэ и къуэр
1965 гъэм щэкIуэгъуэм и 20-м Аруан районым хыхьэ Арщыдан къуажэм къыщалъхуащ, адыгэщ. «Къэббалъкъгражданстрой» трестым и СУ №15-м щылэжьащ.
КъуэкIыпIэ, Гумиста фронтхэм щызэуащ. Гагрэ къалэр бийм къыIэщIэзыгъэкIыжахэм, щIышылэ, гъатхэпэ мазэхэм ирагъэкIуэкIа ебгъэрыкIуэныгъэхэм хэтащ, Шромэ Iуэхур зыгъэхьэзырахэм ящыщщ.
1993 гъэм мэлыжьыхьым и 13-м Эшерэ Ищхъэрэ деж щекIуэкIа зэхэуэм хэкIуэдащ.
«Леон» орденыр къратащ.
Занилэ Къамболэт Iэюб и къуэр
1969 гъэм мэлыжьыхьым и 6-м Аруан районым хыхьэ Псыгуэнсу къуажэм къыщалъхуащ, адыгэщ. Гъуэгунокъуэм и цIэр зезыхьэ колхозым механизатору щылэжьащ, фызкъэмышэт.
Гумиста фронтым щызэуащ. 1993 гъэм мэлыжьыхьым и 13-м Эшерэ Ищхъэрэ деж щекIуэкIа зауэм хэкIуэдащ.
«И хахуагъэм папщIэ» медалыр къратащ.
Кравцов Пётр Виктор и къуэр
1970 гъэм бадзэуэгъуэм и 27-м Прохладнэ къалэм къыщалъхуащ, урысщ. Токару Прохладнэ ПМК-м щылэжьащ, фызкъэмышэт.
Къэзакъ батальоным хэту зэуащ. 1994 гъэм накъыгъэм и 25-м къалэн щхьэхуэ игъэзащIэу хэкIуэдащ.
«Леон» орденыр къратащ.
Къалэ Аслъэн Сэфарбий и къуэр
1969 гъэм дыгъэгъазэм и 12-м Сэрмакъ къуажэм къыщалъхуащ, адыгэщ.
Хахуэу хэтащ Абхъаз щIыналъэр бий зэрыпхъуакIуэхэм езымыгъэубыда зауэлIхэм.
1993 гъэм хъыбарыншэу кIуэдащ.
Къаныкъуэ Нурхьэлий СэIэдулэ и къуэр
1964 гъэм щIышылэм и 5-м Бахъсэн районым хыхьэ Дыгулыбгъуей къуажэм къыщалъхуащ, адыгэщ. ЩIэныгъэ нэхъыщхьэ иIэт, фызкъэмышэт.
Сыхъум бийм щызыхъумахэм, Мамзыщхьэ Iуащхьэм деж щызэуахэм яхэтащ. 1992 гъэм шыщхьэуIум и 26-м Мамзыщхьэ деж щекIуэкIа зауэм хэкIуэдащ.
«Леон» орденыр къратащ.
Къардэн Владимир (Генэ) Темыржан и къуэр
1967 гъэм щIышылэм и 27-м Аруан районым хыхьэ Арщыдан къуажэм къыщалъхуащ, щхьэгъусэ, бынитI иIэт.
Гумиста, КъуэкIыпIэ фронтхэм щызэуащ, Гагрэ хуит къэзыщIыжахэм, Шромэ операцэр зыгъэхьэзырахэм, щIышылэ, гъатхэпэ мазэхэм екIуэкIа ебгъэрыкIуэныгъэхэм хэтащ.
1993 гъэм мэлыжьыхьым и 13-м Эшерэ Ищхъэрэ къуажэм деж щекIуэкIа зауэм хэкIуэдащ.
«Абхъазым и ЛIыхъужь» цIэ лъапIэр къыфIащащ.
Къэрмокъуэ Артур Садудин и къуэр
1955 гъэм щэкIуэгъуэм и 28-м Налшык къыщалъхуащ, адыгэщ. ЩIэныгъэ нэхъыщхьэ иIэт, инженер-ухуакIуэт, щхьэгъусэ, бынитI къыщIэнащ.
Гумиста, КъуэкIыпIэ фронтхэм щызэуащ, Гагрэ, Сыхъум бийм къыIэщIэзыгъэкIыжахэм, щIышылэ, гъатхэпэ мазэхэм ирагъэкIуэкIа ебгъэрыкIуэныгъэхэм хэтащ. 1993 гъэм фокIадэм и 27-м хэкIуэдащ.
«Леон» орденыр къратащ.
Къумахуэ Мухьэмэд Хьэжмырзэ и къуэр
1947 гъэм гъатхэпэм и 21-м Нарткъалэ къыщалъхуащ, адыгэщ.
Гумиста фронтым щызэуащ, Сыхъум къалэмрэ Ахабюк Iуащхьэмрэ бийм къаIэщIэзыгъэкIахэм яхэтащ. 1993 гъэм жэпуэгъуэм и 12-м Сыхъум къалэм лагъым къыщыщIахыж пэтрэ хэкIуэдащ.
«И хахуагъэм папщIэ» медалыр къратащ.
Къуныжь Рэмэзан Хъусен и къуэр
1972 гъэм мэкъуауэгъуэм и 4-м Москва къыщалъхуащ, адыгэщ.
Щхьэгъусэ, зы сабий иIэт.
1998 гъэм и къалэн игъэзащIэу хэкIуэдащ.
Къущхьэ Юрэ Борис и къуэр
1964 гъэм мэлыжьыхьым и 26-м Кэнжэ къуажэм къыщалъхуащ, адыгэщ. Шофёру лэжьащ, щхьэгъусэ, сабиитI иIэт.
Гумиста фронтым щызэуащ, 1993 гъэм бадзэуэгъуэм и 3-м Эшерэ Ищхъэрэ деж щекIуэкIа зауэм хэкIуэдащ.
«И хахуагъэм папщIэ» медалыр къратащ.
Лыхь Роберт Iэбубэ и къуэр
1969 гъэм фокIадэм 1-м дзэлыкъуэ районым хыхьэ Къармэхьэблэ къуажэм къыщалъхуащ, адыгэщ.
Гумиста фронтым щызэуащ, абхъазыдзэм гъатхэпэм иригъэкIуэкIа ебгъэрыкIуэныгъэм хэтащ. 1993 гъэм мэлыжьыхьым и 13-м Эшерэ Ищхъэрэ деж щекIуэкIа зауэм хэкIуэдащ.
«И хахуагъэм папщIэ» медалыр къратащ.
МацIыхъу Аслъэн Джылэсхъан и къуэр
1966 гъэм щIышылэм и 2-м Шэджэм районым хыхьэ Щхьэлыкъуэ къуажэм къыщалъхуащ, адыгэщ. Налшык щIакхъуэ заводым щылэжьащ, фызкъэмышэт.
КъуэкIыпIэ фронтым щызэуащ, 1993 гъэм мэлыжьыхьым и 15-м хэкIуэдащ.
«И хахуагъэм папщIэ» медалыр къратащ.
Мэремщауэ Замир Лиуан и къуэр
1963 гъэм фокIадэм и 17-м Дзэлыкъуэ районым хыхьэ Псынэдахэ къуажэм къыщалъхуащ, адыгэщ. «Псынэдахэ» колхозым автослесару щылэжьащ, фызкъэмышэт.
Гумиста фронтым щызэуащ, Шромэ, Очамчирэ зауэ Iуэхухэр езыгъэкIуэкIахэм, щIышылэ, гъатхэпэ мазэхэм щыIа ебгъэрыкIуэныгъэхэм хэтащ. 1993 гъэм шыщхьэуIум и 29-м хэкIуэдащ.
«И хахуагъэм папщIэ» медалыр къратащ.
Мэсей Хьэдис Билъостэн и къуэр
1964 гъэм мэлыжьыхьым и 11-м Аруан районым хыхьэ Арщыдан къуажэм къыщалъхуащ, адыгэщ. Лениным и цIэр зезыхьэ колхозым шоферу щылэжьащ.
КъуэкIыпIэ, Гумиста фронтхэм щызэуащ, Гагрэ къалэр хуит къэзыщIыжахэм, «Бгъэ хужь» куржы спецназыр зэхэзыкъутахэм яхэтащ. 1993 гъэм щIышылэм и 21-м хэкIуэдащ.
«Леон» орденыр къратащ.
Мельниченкэ Евгений Аркадий и къуэр
1961 гъэм Тэрч къалэм къыщалъхуащ, урысщ.
Абхъазыдзэм 1993 гъэм щIышылэм иригъэкIуэкIа ебгъэрыкIуэныгъэм хэтащ, 1993 гъэм фокIадэм и 20-м хэкIуэдащ.
«И хахуагъэм папщIэ» медалыр къратащ.
Науржан Ибрэхьим Владимир и къуэр
1966 гъэм накъыгъэм и 15-м Налшык къыщалъхуащ, адыгэщ. ЕджапIэ нэхъыщхьэ къиухауэ КъБР-м и Лъэпкъ музейм щылажьэрт, щхьэгъусэ иIэт.
1992 гъэм шыщхьэуIум и 25-м Мамзыщхьэ бийм къыIэщIэгъэкIыжыным хуэунэтIауэ екIуэкIа зауэм хэкIуэдащ.
«Леон» орденыр къратащ.
ПащIэ Ладин Щэрэныкъуэ и къуэр
1959 гъэм бадзэуэгъуэм и 16-м Налшык къыщалъхуащ, адыгэщ.
Гумиста фронтым щызэуащ, Гагрэ къалэр бийм къыIэщIэзыгъэкIыжахэм, Шромэ Iуэхур езыгъэкIуэкIахэм, щIышылэ ебгъэрыкIуэныгъэм хэтащ.
1993 гъэм мэлыжьыхьым и 13-м Эшерэ Ищхъэрэ деж щекIуэкIа зауэм хэкIуэдащ.
«Леон» орденыр къратащ.
Пэж Заур Борис и къуэр
1969 гъэм накъыгъэм и 29-м Псыхъурей къуажэм къыщалъхуащ, адыгэщ. Налшык ерыскъы комбинатым электрикыу щылэжьащ, фызкъэмышэт.
Шромэ деж бийм щебгъэрыкIуа гупым яхэтащ, 1992 гъэм щэкIуэгъуэм и 3-м Шромэ и Iэшэлъашэм щекIуэкIа зауэм хэкIуэдащ.
«И хахуагъэм папщIэ» медалыр къратащ.
Петров-АфIэунэ Владимир Анатолэ и къуэр
1931 гъэм фокIадэм и 7-м Налшык къалэ къыщалъхуащ.
Абхъазым щекIуэкIа зэхэуэ гуащIэхэм лIыгъэ къыщигъэлъагъуэу хэтащ, 1996 гъэм хэкIуэдащ.
«И хахуагъэм папщIэ» медалыр къратащ.
Тэрчокъуэ Задин Билал и къуэр
1969 гъэм жэпуэгъуэм и 11-м Аруан районым хыхьэ Псыгуэнсу къуажэм къыщалъхуащ, адыгэщ, фызкъэмышэт.
Гумиста фронтым щызэуащ. 1993 гъэм мэлыжьыхьым и 13-м Эшерэ Ищхъэрэ къуажэм папщIэ екIуэкIа зауэм хэкIуэдащ.
«И хахуагъэм папщIэ» медалыр къратащ.
Трунов-Къуэныкъуей Руслан Геннадий и къуэр
1973 гъэм жэпуэгъуэм и 5-м Шэджэм районым хыхьэ Лашынкъей къуажэм къыщалъхуащ, адыгэщ.
КъуэкIыпIэ фронтым щызэуащ, Гагрэ къалэр хуит къэзыщIыжахэм яхэтащ. 1992 гъэм жэпуэгъуэм и 26-м Ачигварэ къуажэм папщIэ екIуэкIа зауэм хэкIуэдащ.
«Леон» орденыр къратащ.
Тхьэкъуахъуэ Анзор Мусэбий и къуэр
1972 гъэм накъыгъэм и 25-м Налшык къыщалъхуащ, адыгэщ.
Щхьэгъусэ, сабиитI иIэт.
Гумиста фронтым щызэуащ. 1993 гъэм хъыбарыншэу кIуэдащ.
«И хахуагъэм папщIэ» медалыр къратащ.
ТIыхъужь Александр Къэрэщей и къуэр
1951 гъэм гъатхэпэм и 21-м Нартан къыщалъхуащ, адыгэщ. ЕджапIэ нэхъыщхьэ къиухат, щхьэгъусэ, сабиитI иIэт.
Абхъаз армэм и унафэщIхэм я къалэн щхьэхуэхэр игъэзэщIащ. 1994 гъэм шыщхьэуIум и 16-м хэкIуэдащ.
«Абхъазым и ЛIыхъужь» цIэ лъапIэр къыфIащащ.
Улаков Аслъэн Николай и къуэр
1969 гъэм шыщхьэуIум и 25-м Гундэлэн къуажэм къыщалъхуащ, балъкъэрщ.
Къэзакъ, абхъаз батальонхэм хэту Сыхъум къалэр, Кодор аузыр хуит къэзыщIыжахэм ядэзэуащ.
1994 гъэм мэлыжьыхьым и 29-м Кодор аузым папщIэ екIуэкIа зауэм щыгъуэ хъыбарыншэу кIуэдащ.
«Леон» орденыр къратащ.
Фырэ Ахьмэд Хьэсэнбий и къуэр
1960 гъэм шыщхьэуIум и 18-м Шэджэм районым хыхьэ Нартан къуажэм къыщалъхуащ, адыгэщ.
Щхьэгъусэ, сабиитI иIэт.
КъуэкIыпIэ фронтым щызэуащ. 1994 гъэм и къалэн игъэзащIэу хэкIуэдащ.
«И хахуагъэм папщIэ» медалыр къратащ.
Хьэгъэбанэ Арсен Хъусен и къуэр
1971 гъэм мэкъуауэгъуэм и 24-м Шэджэм районым хыхьэ Нартан къуажэм къыщалъхуащ, адыгэщ. УхуакIуэ IэщIагъэм хуеджат, фызкъэмышэт.
Гумиста, КъуэкIыпIэ фронтхэм щызэуащ, 1992 гъэм щэкIуэгъуэм и 28-м Меркулэ къуажэм папщIэ екIуэкIа зауэм хэ-кIуэдащ.
«Леон» орденыр къратащ.
Хьэмгъуокъу Сэхьнун Темболэт и къуэр
1964 гъэм бадзэуэгъуэм и 15-м Аруан районым хыхьэ Къэхъун къуажэм къыщалъхуащ, адыгэщ. Щхьэгъусэ, зы сабий иIэт.
КъуэкIыпIэ, Гумиста фронтхэм щызэуащ, Сыхъум къалэр хуит къыщащIыжым 1993 гъэм хэкIуэдащ.
«И хахуагъэм папщIэ» медалыр къратащ.
Хьэрун Леонид МэчрэIил и къуэр
1968 гъэм жэпуэгъуэм и 31-м Аруан районым хыхьэ Шэрэдж Ищхъэрэ къуажэм къыщалъхуащ, адыгэщ. Курыт щIэныгъэ иIэт, фызкъэмышэт.
КъуэкIыпIэ фронтым щызэуащ, 1992 гъэм щэкIуэгъуэм и 30-м Меркулэ къуажэм папщIэ екIуэкIа зауэм хэкIуэдащ.
«И хахуагъэм папщIэ» медалыр къратащ.
Хъуран Къазбэч Владимир и къуэр
1968 гъэм шыщхьэуIум и 3-м Бахъсэн районым хыхьэ Дыгулыбгъуей къуажэм къыщалъхуащ, адыгэщ. МафIэсгъэункIыфI IэнатIэм щылэжьащ, щхьэгъусэ иIэт.
Гумиста фронтым щызэуащ, Гагрэ къалэр, Ахабюк лъагапIэр бийм къыIэщIэзыгъэкIыжахэм, Шромэ операцэм, щIышылэ, гъатхэпэ ебгъэрыкIуэныгъэхэм хэтащ. 1993 гъэм фокIадэм и 28-м хэкIуэдащ.
«И хахуагъэм папщIэ» медалыр къратащ.
Ширдий Василий Владимир и къуэр
1950 гъэм мэкъуауэгъуэм и 28-м Налшык къыщалъхуащ, адыгэщ.
УхуакIуэу щытащ, щхьэгъусэ, сабиищ иIэт.
Гумиста фронтым щызэуащ. 1993 гъэм и къалэн игъэзащIэу хэкIуэдащ.
Шорэ МуIэед Лев и къуэр
1962 гъэм мазаем и 7-м Бахъсэн районым хыхьэ Куба къуажэм къыщалъхуащ, адыгэщ. ЩIэныгъэ нэхъыщхьэ иIэт, Къэрал налог инспекцэм щылажьэрт, фызкъэмышэт.
Абхъазыдзэм майору хэтащ. КъуэкIыпIэ, Гумиста фронтхэм щызэуащ, «Бгъэ хужь» куржы спецназыр зэхэзыкъутахэм, щIышылэ, гъатхэпэ ебгъэрыкIуэныгъэхэм, Ахабюк Iуащхьэр, Ахашени къуажэр, Сыхъум, Правительствэм и Унэр къэзыщтахэм яхэтащ. 1994 гъэм шыщхьэуIум и 11-м и къалэн игъэзащIэу хэкIуэдащ.
«Абхъазым и ЛIыхъужь» цIэ лъапIэр къыфIащащ.
Шурдым Борис Хъусен и къуэр
1955 гъэм Кэнжэ къуажэм къыщалъхуащ, адыгэщ. Гумиста фронтым щызэуащ, Гагрэ къалэр, Ахабюк Iуащхьэр, Сыхъум бийм къыIэщIэзы- гъэкIыжахэм, Шромэ, Очамчирэ зауэ Iуэхугъуэхэр езыгъэкIуэкIахэм, щIышылэ, гъатхэпэ ебгъэрыкIуэныгъэхэм хэ- тащ.
1997 гъэм и къалэн игъэзащIэу Бабушарэ къуажэм щыхэкIуэдащ.
«Леон» орденыр къратащ.
Шэджэм Алим Борис и къуэр
1969 гъэм Тэрч къалэм къыщалъхуащ, адыгэщ, фызкъэмышэт.
Сыхъум къалэр, Кодор аузыр бийм къыIэщIэзыгъэкIыжахэм яхэтащ, 1994 гъэм Латэ къуажэм папщIэ екIуэкIа зауэм хэкIуэдащ.
«И хахуагъэм папщIэ» медалыр къратащ.
Щауэ Руслан Мухьэмэд и къуэр
1969 гъэм гъатхэпэм и 4-м Бахъсэн районым хыхьэ Зеикъуэ къуажэм къыщалъхуащ, адыгэщ. Электросварщик IэщIагъэ иIэт, фызкъэмышэт.
КъуэкIыпIэ, Гумиста фронтхэм щызэуащ. Гагрэ къалэр хуит къэзыщIыжахэм яхэтащ. 1992 гъэм дыгъэгъазэм и 14-м Латэ къуажэм папщIэ екIуэкIа зауэм хэкIуэдащ.
«И хахуагъэм папщIэ» медалыр къратащ.
Щэрдэн Анзор Мухьэмэд и къуэр
Бахъсэн районым хыхьэ Ислъэмей къуажэм 1965 гъэм къыщалъхуащ, адыгэщ.
Щхьэгъусэ, зы сабий иIэт.
Гумиста, КъуэкIыпIэ фронтхэм щызэуащ, Гагрэ къалэр хуит къэзыщIыжахэм, абхъазыдзэм щIышылэ, гъатхэпэ мазэхэм иригъэкIуэкIа ебгъэрыкIуэныгъэхэм, Шромэ операцэр зыгъэхьэзырахэм яхэтащ.
1993 гъэм къалэн щхьэхуэ игъэзащIэу хэкIуэдащ.
«Абхъазым и ЛIыхъужь» цIэ лъапIэр къыфIащащ.
Щэрдэн Заур Мухьэмэд и къуэр
1958 гъэм мазаем и 26-м Аруан районым хыхьэ Шэрэдж Ищхъэрэ къуажэм къыщалъхуащ, адыгэщ. Къуажэм щызэхэт колхозым щылэжьащ, щхьэгъусэ, сабииплI иIэт.
Гумиста, КъуэкIыпIэ фронтхэм щызэуащ. 1993 гъэм мазаем и 26-м Меркулэ къуажэм папщIэ екIуэкIа зауэм хэкIуэ-дащ.
«Леон» орденыр къратащ.
Щамырзей Темболэт Iэмин и къуэр
1961 гъэм жэпуэгъуэм и 31-м Тэрч районым хыхьэ Хьэмидей къуажэм къыщалъхуащ, адыгэщ.
КъуэкIыпIэ, Гумиста фронтхэм щызэуащ. 1993 гъэм шыщхьэуIум и 13-м и къалэн игъэзащIэу хэкIуэдащ.
«И хахуагъэм папщIэ» медалыр къратащ.
Щоджэн Анзор Аскэрхъан и къуэр
1972 гъэм мэлыжьыхьым и 24-м Шэджэм къалэм къыщалъхуащ, адыгэщ. КъБР-м и ГИБДД-м щылэжьащ, фызкъэмышэт.
Гумиста фронтым щызэуащ. 1993 гъэм мэлыжьыхьым и 13-м Эшерэ Ищхъэрэ къуажэм папщIэ екIуэкIа зауэм хэкIуэдащ.
«Леон» орденыр къратащ.
Iэмалшы Роберт Владимир и къуэр
1968 гъэм жэпуэгъуэм и 26-м Аруан районым хыхьэ Урыху къуажэм къыщалъхуащ, адыгэщ. УхуакIуэ IэщIагъэм хуеджат, фызкъэмышэт.
КъуэкIыпIэ, Гумиста фронтхэм щызэуащ. 1993 гъэм Ла- тэ къуажэм и Iэгъуэблагъэм къыщраудыха вертолётым исащ.
«Леон» орденыр къратащ.
Шу закъуэ
